दिल्ली में एमसीडी सफाई कर्मचारियों की हड़ताल में फैली गंदगी के लिए आम आदमी पार्टी ने शनिवार को सफाई अभियान किया. दिल्ली के डिप्टी सीएम मनीष सिसोदिया समेत AAP विधायकों और नेताओं ने दिल्ली की सड़कों पर सफाई की, लेकिन कुछ इलाकों में पार्टी विधायकों को विरोध का भी सामना करना पड़ा.

कृष्णानगर इलाके में सफाई करने पहुंचे विधायक एस के बग्गा और उनके समर्थकों को स्थानीय लोगों ने सफाई करने से रोक दिया. लोगों ने पैसा रिलीज होने के बाद सफाई करने आए AAP नेताओं का स्थानीय लोगों ने ये कहकर विरोध किया कि जब पैसा रिलीज हो गया तो अब वो यहां क्यों आए हैं.

आशीष खेतान का भी हुआ विरोध

बलदेव पार्क इलाके में सफाई करने पहुंचे AAP के नेता आशीष खेतान और उनके समर्थकों को स्थानीय लोगों ने सफाई करने से रोक दिया. याद रहे कि शुक्रवार को उपराज्यपाल नजीब जंग ने एमसीडी सफाई कर्मचारियों के लिए सैलेरी के लिए एलजी नजीब जंग ने 493 करोड़ का फंड जारी कर दिया था.

AAP की सफाई पर विरोधियों की चुटकी

कांग्रेस महासचिव दिग्विजय सिंह ने ट्वीट पर कहा कि AAP सफाई करके नौटंकी कर रही है.



AAP starts cleanliness drive after Sanitation Workers strike has been called off. Photo ops for AAP. Modi and Kejriwal are Masters of नौटंकी — digvijaya singh (@digvijaya_28) June 13, 2015

मोदी और केजरीवाल अपनी असफलताएँ छिपाने के लिये नूरा कुश्ती कर रहे हैं। जनाब जनता से किये वादों पर ध्यान दीजिये । जनता सब जानती है। — digvijaya singh (@digvijaya_28) June 13, 2015

I want to invite Digvijay Singh to join photo-op-drama. At least he/Congress will get an opportunity to feel the pain of SAFAI KARMCHARI. — ashutosh (@ashutosh83B) June 13, 2015

दिग्विजय सिंह के ट्वीट का AAP नेता आशुतोष ने ट्वीट कर जवाब दिया.

इससे पहले आम आदमी पार्टी के नेता आशुतोष और संजय ने भी झाड़ू उठाकर दिल्ली में पार्टी के सफाई अभियान में हिस्सा लिया.



AAP leader Ashutosh takes part in cleanliness drive in Delhi pic.twitter.com/54EeJYIxa G — ANI (@ANI_news) June 13, 2015